ai4bharat/Pralekha huggingface dataset:
పెట్రోలియం- సహజ వాయువుల మంత్రిత్వ శాఖ
ఆర్థిక వ్యవహారాల క్యాబినెట్ కమిటీ 
సవరించిన దేశీయ గ్యాస్ ధర మార్గదర్శకాలకు మంత్రివర్గ ఆమోదం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ ఓఎన్జీసి/అయిల్ అన్వేషణ లైసెన్సింగ్ పాలసీ  బ్లాక్లు మరియు ప్రీ-ఎన్ఈఎల్పి బ్లాక్ల నుండి ఉత్పత్తి చేయబడిన గ్యాస్కు సంబంధించి సవరించిన దేశీయ సహజ వాయువు ధరల మార్గదర్శకాలను ఆమోదించింది. ఉత్పత్తి భాగస్వామ్య ఒప్పందం  ధరలకు ప్రభుత్వం ఆమోదం అందిస్తుంది. అటువంటి సహజ వాయువు ధర భారతీయ క్రూడ్ బాస్కెట్ నెలవారీ సగటులో 10% ఉండాలి మరియు నెలవారీ ప్రాతిపదికన తెలియజేయబడుతుంది.ఓఎన్జీసీ &ఆయిల్ నామినేషన్ బ్లాక్ల నుండి ఉత్పత్తి చేసే గ్యాస్ కోసం అడ్మినిస్టర్డ్ ప్రైస్ మెకానిజం  ధర ఫ్లోర్ మరియు సీలింగ్కు లోబడి ఉంటుంది. కొత్త బావుల నుండి ఉత్పత్తి చేయబడిన గ్యాస్ లేదా ఓఎన్జీసీ&ఆయిల్ నామినేషన్ ఫీల్డ్లలో జోక్యం చేసుకుంటే ఏపీఎం ధర కంటే 20% ప్రీమియం అనుమతించబడుతుంది. వివరణాత్మక నోటిఫికేషన్ విడిగా విడుదల చేయబడుతోంది.
దేశీయ గ్యాస్ వినియోగదారులకు స్థిరమైన ధరల పాలనను నిర్ధారించడానికి కొత్త మార్గదర్శకాలు ఉద్దేశించబడ్డాయి. అదే సమయంలో ఉత్పత్తిని పెంచడానికి ప్రోత్సాహకాలతో ప్రతికూల మార్కెట్ హెచ్చుతగ్గుల నుండి ఉత్పత్తిదారులకు తగిన రక్షణను అందిస్తాయి.
2030 నాటికి భారతదేశంలో ప్రాథమిక ఇంధన మిశ్రమంలో సహజ వాయువు వాటాను ప్రస్తుత 6.5% నుండి 15%కి పెంచాలని ప్రభుత్వం లక్ష్యంగా పెట్టుకుంది. సంస్కరణలు సహజ వాయువు వినియోగాన్ని విస్తరించడంలో సహాయపడతాయి. అలాగే ఉద్గార తగ్గింపు మరియు నికర సున్నా లక్ష్యాన్ని సాధించడంలో దోహదపడతాయి.
ఈ సంస్కరణలు నగర గ్యాస్ పంపిణీ రంగానికి దేశీయ గ్యాస్ కేటాయింపును గణనీయంగా పెంచడం ద్వారా భారతదేశంలో గ్యాస్ ధరలపై అంతర్జాతీయ గ్యాస్ ధరల పెరుగుదల ప్రభావాన్ని తగ్గించడం అలాగే వినియోగదారుల ప్రయోజనాలను పరిరక్షించడానికి భారత ప్రభుత్వం తీసుకున్న వివిధ కార్యక్రమాల కొనసాగింపులో భాగం.
ఈ సంస్కరణల వల్ల గృహాలకు పైప్డ్ నేచురల్ గ్యాస్  మరియు కంప్రెస్డ్ నేచురల్ గ్యాస్  ధరలు గణనీయంగా తగ్గుతాయి. తగ్గిన ధరలు ఎరువుల సబ్సిడీ భారాన్ని కూడా తగ్గిస్తాయి. దేశీయ విద్యుత్ రంగానికి సహాయపడతాయి. గ్యాస్ ధరలలో ఫ్లోర్ సదుపాయంతో పాటు కొత్త బావుల కోసం 20% ప్రీమియం అందించడంతో పాటు ఈ సంస్కరణ ఓఎన్జీసీ మరియు ఆయిల్లను అప్స్ట్రీమ్ రంగంలో అదనపు దీర్ఘకాలిక పెట్టుబడులు పెట్టడానికి ప్రోత్సహిస్తుంది. ఇది సహజ వాయువు అధిక ఉత్పత్తికి దారి తీస్తుంది మరియు ఫలితంగా దిగుమతి తగ్గుతుంది. సవరించిన ధరల మార్గదర్శకాలు గ్యాస్ ఆధారిత ఆర్థిక వ్యవస్థ వృద్ధి ద్వారా తక్కువ కార్బన్ పాదముద్రను ప్రోత్సహిస్తాయి.
ప్రస్తుతం దేశీయ గ్యాస్ ధరలు 2014లో ప్రభుత్వం ఆమోదించిన కొత్త డొమెస్టిక్ గ్యాస్ ధరల మార్గదర్శకాలు, 2014 ప్రకారం నిర్ణయించబడ్డాయి. 2014 ధరల మార్గదర్శకాలు దేశీయ గ్యాస్ ధరల కోసం 6 నెలల వ్యవధిలో ఉన్న వాల్యూమ్ వెయిటెడ్ ధరల ఆధారంగా ప్రకటించడానికి అందించబడ్డాయి. నాలుగు గ్యాస్ ట్రేడింగ్ హబ్లు - హెన్రీ హబ్, అల్బెనా, నేషనల్ బ్యాలెన్సింగ్ పాయింట్  మరియు రష్యా.
4 గ్యాస్ హబ్లపై ఆధారపడిన మునుపటి మార్గదర్శకాలు గణనీయమైన సమయం ఆలస్యం మరియు చాలా ఎక్కువ అస్థిరతను కలిగి ఉన్నందున ఈ హేతుబద్ధీకరణ మరియు సంస్కరణ అవసరం భావించబడింది. సవరించిన మార్గదర్శకాలు ముడి చమురుతో ముడిపడి ఉంటాయి. ఇది ఇప్పుడు చాలా పరిశ్రమల ఒప్పందాలలో అనుసరించే పద్ధతి. ఇది మన వినియోగ బాస్కెట్కు మరింత సందర్భోచితంగా ఉంటుంది మరియు రియల్ టైమ్ ప్రాతిపదికన గ్లోబల్ ట్రేడింగ్ మార్కెట్లలో లోతైన ద్రవ్యతను కలిగి ఉంటుంది. ఇప్పుడు ఆమోదించబడిన మార్పులతో, గత నెలలోని భారతీయ క్రూడ్ బాస్కెట్ ధర డేటా ఏపీఎం గ్యాస్ ధర నిర్ణయానికి ఆధారం అవుతుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సిఎస్ఐఆర్- సిఎంఇఆర్ఐ ఆక్సిజన్ సమృద్ధ యూనిట్- బహుముఖ ప్రాణరక్షక శక్తి కలిగినది
ఆక్సిజన్ సుసంపన్న యూనిట్, మనచుట్టూ ఉన్న గాలినుంచి ప్రత్యేకంగా నైట్రోజన్ను తొలగించి ఆక్సిజన్తో
సుసంపన్నమైన గాలిని సరఫరా చేయడంపై దృష్టిపెట్టిన వ్యవస్థ. ఇలా తయారైన ఆక్సిజన్ను ఉపిరితిత్తుల వ్యాధులు ఉన్నవారికి ఆక్సిజన్ మాస్కు ద్వారా లేదా ముక్కు ద్వారా పేషెంట్కు అందిస్తారు. ఈ పరికరాన్ని మారుమూల ప్రాంతాలలో, ఇళ్లల్లో, ఆసప్రత్రులలో క్రానిక్ అబ్స్ట్రక్షన్ పల్మనరీ డిసీజ్ , క్రానిక్ హైపోక్సేమియా, పల్మనరీ ఎడిమా ఉన్న వారికి అందుబాటులోకి తెస్తారు. అలాగే తీవ్రమైన గురక సమస్యతో బాధపడుతున్న వారికి పాజిటివ్ ఎయిర్వేస్ ప్రెషర్ యూనిట్తో కలిపి దీనిని అనుబంధ చికిత్సగా వాడుతుంటారు.
సిఎస్ ఐఆర్-సిఎంఇఆర్ై దేశీయంగా ఆక్సిజన్ సమృద్ధ యూనిట్ను అభివృద్ధి చేశాయి. ఇది ప్రెజర్ స్వింగ్ అబ్సార్ప్షన్ సూత్రంపై పనిచేస్తుంది. అలాగే కొంత ఒత్తిడి వద్ద గాలి నుంచి ప్రత్యేకించి నైట్రోజన్ను తొలగించి తద్వారా ఆక్సిజన్ గాఢతను పెంచుతుంది. ఆక్సిజన్ ఎన్రిచ్మెంట్ యూనిట్లో కంప్రెసర్, సొలెనాయిడ్ ఉపయోగించే 3 బై 2 వాల్వులు, ఫ్లోమీటర్, ప్రీ ఫిల్టర్ ఉంటాయి. కంప్రసర్ ఒత్తిడితోకూడిన గాలిని మాడ్యూల్లోకి పంపుతుంది. అక్కడ ఆక్సిజన్ ను సుసంపన్నం చేసి విడుదల చేస్తుంది. వదిలేసిన పార్టికల్స్, వైరస్లు, గాలిలోని బాక్టీరియాను హెచ్ ఇ పి ఎ ఫిల్టర్ ద్వారా ఫిల్టర్ చేస్తుంది.
ఈ యూనిట్ను బెంగళూరు లోని టియువి రీన్ లాండ్ వదంద ఐఇసి 60601-1 3.1 ఎడిషన్ : 2012 ప్రమాణాల ప్రకారం విద్యుత్ భద్రతా ప్రమాణాలకు అనుగుణంగా పరీక్షించడం జరిగింది. ఇక్కడ ఆక్సిజన్ ఎన్రిచ్మెంట్ పర్సంటేజ్, అలాగే ఔట్ ఫ్లోను సిఎస్ ఐ ఆర్-సిఎంఇఆర్ ఐ అంతర్గత ఫెసిలిటీలోనే పరీక్షించి చూడడం జరిగింది.సిఎస్ఐఆర్- సిఎంఇఆర్ై అభివృద్ధి చేసిన ఆక్సిజన్ ఎన్రిచ్మెంట్ యూనిట్ 30 ఎల్పిఎం ఆక్సిజన్ కలిగిన గాలిని ఉత్పత్తి చేయగలదు. ఇంత మొత్తంలో ఆక్సిజన్ ఇతర వాణిజ్యపరమైన యూనిట్లలో లేదు.ఈ యంత్రం0.5 ఐపిఎం కచ్చితత్వంతో గాలి సరఫరాను రెగ్యులేట్ చేయగలదు.
ఈ ఫెసిలిటీ ఎక్కువ ఆక్సిజన్ అవసరమైన చికిత్సకు ఉపకరిస్తుంది. ముఖ్యంగా కోవిడ్ -19 పేషెంట్లకు ఇది ఉపయోగపడుతుంది.
వాణిజ్యపరంగా అందుబాటులో ఉండే ఆక్సిజన్ ఎన్రిచ్మెంట్ యూనిట్లు సాధారణంగా సముద్ర మట్టానికి 8000 అడుగుల ఎత్తువరకు పనిచేస్తాయి. ఆప్షనల్ ప్లగ్ ఇన్ మాడ్యూల్ తో ది 14000 అడుగుల ఎత్తు వరకు పనిచేస్తుంది. అందువల్ల ఎత్తయిన ప్రాంతాలలో అత్యవసర సమయాలలో బాగా ఉపయోగపడుతుంది.
దేశంలోని ఇతర పరిశోధనా సంస్థలు ఇలాంటి వ్యవస్థను అభివృద్ధి చేసినప్పటికీ సిఎస్ఐఆర్-సిఎంఇఆర్ఇ వ్యవస్థ అభివృద్ధి చేసిన దానిలో 93 శాతం ఆక్సిజన్ విడుదల స్థాయి కలిగిఉంది. అలాగే 5 ఎల్పిఎం అనేది 27-35 శాతం ఔట్ఫ్లో కలిగి ఉంది. ఈ యూనిట్ పనితీరు ప్రముఖ ఎం.ఎన్.సిల పనితీరుకు అనుగుణంగా ఉంది.
సిఎస్ఐఆర్-సిఎంఇఆర్ ఐ డైరక్టర్ , ప్రొఫెసర్ డాక్టర్ హరీష్ హిరాణి, ఈ యూనిట్ పనితీరు గురించి మాట్లాడుతూ, సిఎస్ఐఆర్-సిఎంఇఆర్ ఐ అభివృద్ధి చేసిన ఆక్సిజన్ తయారీ యూనిట్ ఇళ్లకు ఆస్పత్రులకు, రక్షణదళాలకు ప్రత్యేకించి ఎక్కువ ఎత్తులో ఉండే ప్రదేశాలలో ఆక్సిజన్ సరఫరాకు , మారుమూల గ్రామీణ ప్రాంతాలకు ఉపయోగపడుతుంది. ముఖ్యంగా కోవిడ్ -10 పేషెంట్లకు చికిత్స అందించడానికి ఉపకరిస్తుంది. దీనివల్ల ఆక్సిజన్ సిలిండర్లు, వెంటిలేటర్లకు డిమాండ్ తగ్గేలా చేస్తుంది. వాయుకాలుష్యం పెరిగిన పరిస్థితులలో దీనికి డిమాండ్ బాగా పెరుగనుంది. మంచి ఆరోగ్యకరమైన వాతావరణానికి తగిన ఆక్సిజన్ స్థాయిని కల్పించేందుకు కూడా ఇది దోహదపడుతుంది.
ఈ యూనిట్ వ్యయం సుమారు 35,000 రూపాయలు కానుంది. ఇందుకు సంబంధించిన సాంకేతిక పరిజ్ఞానాన్నితెలంగాణాలోని రంగారెడ్డిజిల్లా మెసర్స్ జెన్ మెడికల్ టెక్నాలజీస్ ప్రైవేట్ లిమిటెడ్కు బదలాయించారు.
సమాచార, ప్రసార మంత్రిత్వ శాఖ
భారత్ పర్వ్ 2021 నిర్వహణకు అన్ని ఏర్పాట్లు చేసిన సమాచార ప్రసార , ప్రసార భారతి మంత్రిత్వ శాఖ
భారత దేశ సాంస్కృతిక వైవిధ్యాన్ని ప్రతిభింబించే విధంగా భారత్ పర్వ్ 2021ని నిర్వహించడానికి సమాచార ప్రసార , ప్రసార భారతి మంత్రిత్వ శాఖ అన్ని ఏర్పాట్లను పూర్తి చేసింది. ప్రతీ ఏడాది గణతంత్ర దినోత్సవ సందర్భంగా ఈ కార్యక్రమాన్ని నిర్వహించడం ఆనవాయితీగా వస్తోంది. భారతదేశ సాంస్కృతిక వైవిధ్యానికి అద్దం పడుతూ దేశ ప్రజలలో దేశభక్తిని పెంపొందించాలన్న లక్ష్యంతో ఈ కార్యక్రమాన్ని నిర్వహిస్తున్నారు. భారత్ పర్వ్ 2021ను జనవరి 26 నుంచి 31వ తేదీ వరకు నిర్వహిస్తారు. కోవిడ్ వల్ల ఏర్పడిన పరిస్థితిని దృష్టిలో ఉంచుకుని ఈ ఏడాది ఈ కార్యక్రమాన్ని వర్చ్యువల్ విధానంలో పర్యాటక మంత్రిత్వ శాఖ నిర్ణయించింది. దీనిలో రాష్ట్రాలు కేంద్రపాలిత ప్రాంతాలు, వివిధ మంత్రిత్వశాఖల ప్రదర్శనల కోసం ప్రత్యేక వేదికలను ఏర్పాటు చేశారు. ఈ ఏడాది భారత్ పర్వ్ లో ఆత్మ నిర్భర్ భారత్, ఏక్ భారత్ శ్రేష్ట భారత్ అంశాలకు ప్రాధాన్యత ఇస్తూ రూపొందింది.
సాంస్కృతిక వైవిధ్యాన్ని మరియు జాతీయ సమైక్యతను ప్రోత్సహించడంలో ప్రసార భారతి ముఖ్యమైన పాత్ర పోషిస్తున్నది. భారత్ పర్వ్ వర్చువల్ ప్లాట్ఫాంపై ప్రసార భారతి తన స్టాల్ను ఏర్పాటు చేసింది దీనిలో ఏక్ భారత్ శ్రేష్ట భారత్ సాధన కోసం రూపొందించిన కొన్ని కార్యక్రమాల ముఖ్యాంశాలను ప్రసార భారతి ప్రదర్శిస్తుంది. వర్చువల్ స్టాల్ ఊహాచిత్రం క్రింద ఇవ్వబడింది.
ప్రచురణల విభాగం ' భారత్ పర్వ్ 2021'లో భారత దేశ వారసత్వం, చరిత్ర, సాంస్కృతిక విలువల గొప్పదనాలను ప్రతిబింబించే విధంగా పుస్తక ప్రదర్శనను ఏర్పాటు చేస్తుంది.
గాంధేయ ఆలోచనలపై పుస్తకాలను ప్రచురిస్తున్న సంస్థలలో ముఖ్యమైన ప్రచురణల విభాగం మహాత్మాగాంధీ పుస్తకాలను ప్రదర్శిస్తుంది. సందర్శకులు రాష్ట్రపతి, ఉప రాష్ట్రపతి,ప్రధానమంత్రి ప్రసంగాల సంకలనాలతో పాటు బాల సాహిత్యం,స్వాతంత్ర్య ఉద్యమం మరియు రాష్ట్రపతి భవన్ ప్రచురించిన పుస్తకాలను చూడడానికి అవకాశం కల్పిస్తారు.
తన ప్రచురణలతో పాటూ ప్రచురణల విభాగం ప్రతినెలా ప్రచురిస్తున్న తన పుస్తకాలను ప్రదర్శించడంతో పాటు తన నాలుగు నెలవారీ పత్రికలైన యోజన, కురుక్షేత్ర, ఆజ్కల్ మరియు బాల్ భారతి మరియు దాని వారపత్రిక ఎంప్లాయ్మెంట్ న్యూస్ను కూడా ప్రదర్శిస్తుంది. పబ్లికేషన్స్ డివిజన్ ప్రచురిస్తున్న ఈ పత్రికలు అభివృద్ధి, సమస్యలపై చర్చా వేదికగా పనిచేస్తాయి. జాతీయ స్థాయిలో భారత ప్రభుత్వం అమలు చేస్తున్న కార్యక్రమాల వివరాలను పౌరులు మరియు ఇతరులు తెలుసుకోవడానికి వీటిలో పొందుపరచడం జరుగుతోంది. జాతీయ దృక్పథాన్ని పెంపొందించడానికి ఈ కార్యక్రమాలు ఉపయోగపడతాయి.
మహాత్మాగాంధీ 150వ వార్షికోత్సవాన్ని దృష్టిలో ఉంచుకుని బ్యూరో ఆఫ్ అవుట్ రీచ్ కమ్యూనికేషన్ భారత్ పర్వ్ లో ప్రత్యేక ప్రదర్శనను ఏర్పాటు చేస్తుంది. ‘స్వచ్ఛ భారత్, శశక్త్ భారత్, బాపు కే సప్నో కా భారత్’ అనే ఇతివృత్తానికి సంబంధించిన ప్రదర్శనకు సంబంధించి ఫోటోలు, వీడియోలు, యానిమేషన్ మరియు క్విజ్ లు ఇందులో ఉంటాయి. . 'సంకల్ప్ సే సిధి తక్' కింద భారత ప్రభుత్వం సాధించిన ప్రగతికి అద్దం పట్టే విధంగా ప్రధానమంత్రి శ్రీ నరేంద్ర మోడీ సందేశాలతో 'ఇండియా ఆఫ్ మై డ్రీమ్స్' అనే అంశంపై వీడియో మరియు మోషన్ యానిమేషన్ కూడా దీనిలో ఉంటాయి. ప్రదర్శనలో భాగంగా మహాత్మా గాంధీ జీవితంపై అరుదైన ప్రదర్శనలు మరియు 50 వ ఐఎఫ్ఎఫ్ఐ యొక్క ఫోటోలు మరియు చిన్న వీడియోలను ప్రదర్శిస్తారు.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో ఉపాధి నివేదిక - ఒక అధికారిక ఉపాధి దృక్పథం
కేంద్ర గణాంకాలు, కార్యక్రమాల అమలు శాఖ ఆధ్వర్యంలోని జాతీయ గణాంకాల కార్యాలయం , దేశంలో ఉపాధి దృక్పథంపై ఒక పత్రిక ప్రకటన విడుదల చేసింది. 2017 సెప్టెంబర్ నుంచి 2023 మే కాలానికి ఈ నివేదికను విడుదల చేసింది. పురోగతిని నిర్దిష్ట కోణాల్లో అంచనా వేయడానికి, ఎంచుకున్న ప్రభుత్వ సంస్థల వద్ద ఉన్న పరిపాలన దస్త్రాలను ఆధారంగా చేసుకొని దేశంలోని ఉపాధి దృక్పథం వివరాలను ఇందులో వెల్లడించింది.
వివరణాత్మక అనుబంధం జత చేయడమైనది
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 193.70 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 19,509
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.74%
గత 24 గంటల్లో 2,584 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,20,394 కు పెరిగింది.
గత 24 గంటల్లో 3,712 కొత్త కేసులు నమోదయ్యాయి.
రోజువారీ పాజిటివిటీ రేటు 0.84%
వారపు పాజిటివిటీ రేటు 0.67%
గత 24 గంటల్లో చేసిన 4,41,989 కొవిడ్ పరీక్షలతో కలిపి ఇప్పటివరకు 85.13 కోట్ల పరీక్షలు చేశారు.
రహదారి రవాణా, హైవేల మంత్రిత్వ శాఖ
దివ్యాoగులకు అండగా కేంద్రం
దివ్యాoగులకు మరింత సహకారాన్ని అందించడడానికి చర్యలను అమలుచేయాలని రాష్ట్ర ప్రభుత్వాలు, కేంద్రపాలిత ప్రాంతాలను ఆదేశిస్తూ కేంద్ర రవాణా జాతీయ రహదారుల మంత్రిత్వ శాఖ ఆదేశాలు జారీ చేసింది. సాధారణ వాహనాలకు వర్తింప చేస్తున్న మినహాయింపులు, సౌకర్యాలను దివ్యాoగులకు చెందిన వాహనాలకు కూడా వర్తింపచేయాలని రాష్ట్ర ప్రభుత్వాలు, కేంద్రపాలిత ప్రాంతాలను శాఖ ఆదేశాలను జారీ చేసింది.
సీఎంవీఆర్ 1989లోని ఫారం 20లో మార్పులు చేస్తూ 2020 అక్టోబర్ 22 వ తేదీన మంత్రిత్వ శాఖ జిఎస్ఆర్ 661 ను జారీ చేసింది. మోటారు వాహనాలను కొనుగోలు / యాజమాన్యం /నిర్వహణ కోసం వివిధ ప్రభుత్వ పథకాల కింద జీఎస్టీ తదితర ప్రయోజనాలతో యాజమాన్య వివరాలను పొందుపరచడానికి వీలు కల్పిస్తూ ఈ ఉత్తర్వులు జారీ అయ్యాయి. దీనివల్ల ప్రభుత్వం కల్పిస్తున్న వివిధ ప్రయోజనాలను పొందడానికి దివ్యాoగులకు అవకాశం కలుగుతుంది.
ప్రధాన మంత్రి కార్యాలయం
‘మహారాష్ట్ర సమృద్ధి మహామార్గ్’కు నాగ్పూర్లో ప్రధానమంత్రి ప్రారంభోత్సవం
ప్రధానమంత్రి శ్రీ నరేంద్ర మోదీ ఇవాళ నాగ్పూర్లో ‘హిందూ హృదయసామ్రాట్ బాలాసాహెబ్ థాకరే మహారాష్ట్ర సమృద్ధి మహామార్గ్’ ఫేజ్-1ను ప్రారంభించారు. మొత్తం 520 కిలోమీటర్ల పొడవైన ఈ రహదారి నాగ్పూర్-షిర్డీలను కలుపుతుంది. ఈ సందర్భంగా ఒక ట్వీట్ ద్వారా పంపిన సందేశంలో:
“అత్యున్నత నాణ్యమైన మౌలిక సదుపాయాల కల్పనకు మేం కట్టుబడి ఉన్నాం. నాగ్పూర్-షిర్డీ మధ్య మహామార్గం మా కృషి ఒక నిదర్శనం. ఈ ఆధునిక రహదారి ప్రాజెక్టును ప్రారంభించడమేగాక ఈ మార్గంలో నేను ప్రయాణించాను. మహారాష్ట్ర మరింత ఆర్థిక ప్రగతి సాధించడంలో ఇది ఎంతగానో తోడ్పడగలదని నేను విశ్వసిస్తున్నాను” అని ప్రధానమంత్రి పేర్కొన్నారు. ఈ కార్యక్రమం కోసం వచ్చిన ప్రధానమంత్రికి మహారాష్ట్ర ముఖ్యమంత్రి ఏక్నాథ్ షిండే సాదర స్వాగత సత్కారాలు చేశారు. అనంతరం కార్యక్రమంలో రాష్ట్ర గవర్నర్ శ్రీ భగత్ సింగ్ కోష్యారీ, ఉప ముఖ్యమంత్రి శ్రీ దేవేంద్ర ఫడణవీస్, కేంద్ర రహదారులు-రోడ్డురవాణా శాఖ మంత్రి శ్రీ నితిన్ గడ్కరీ తదితరులు పాల్గొన్నారు.
నేపథ్యం
నాగ్పూర్-షిర్డీల మధ్య 520 కిలోమీటర్ల పొడవైన ‘హిందూ హృదయసామ్రాట్ బాలాసాహెబ్ థాకరే మహారాష్ట్ర సమృద్ధి మహామార్గ్’ ఫేజ్-1ను ప్రధానమంత్రి శ్రీ నరేంద్ర మోదీ ప్రారంభించారు. దేశంలో అనుసంధానం మెరుగుపై ప్రధానమంత్రి దూరదృష్టికి అనుగుణంగా ముందడుగులో ఈ సమృద్ధి మార్గం లేదా నాగ్పూర్-ముంబై సూపర్ కమ్యూనికేషన్ ఎక్స్ ప్రెస్ రహదారి ప్రాజెక్టు ఒక భాగం. కాగా, రూ.55,000 కోట్లతో 701 కిలోమీటర్ల మేర నిర్మించిన ఈ రహదారి దేశంలోని అత్యంత పొడవైన ఎక్స్ ప్రెస్ మార్గాల్లో ఒకటి. ఇది మహారాష్ట్రలోని 10 జిల్లాల మీదుగా సాగుతుంది. అలాగే ప్రసిద్ధ అమరావతి, ఔరంగాబాద్, నాసిక్ నగరాలను తాకుతూ వెళ్తుంది. మరోవైపు పరిసర 14 జిల్లాలతో అనుసంధానం మెరుగుపరుస్తుంది. తద్వారా విదర్భ, మరఠ్వాడా, ఉత్తర మహారాష్ట్రసహా రాష్ట్రంలోని 24 జిల్లాల అభివృద్ధికి దోహదం చేస్తుంది.
ప్రధానమంత్రి గతిశక్తి కింద సమీకృత ప్రణాళిక, మౌలిక సదుపాయాల అనుసంధాన ప్రాజెక్టుల సమన్వయంపై ప్రధాని దృక్కోణానికి అనుగుణంగా ఈ రహదారి రూపొందింది. ఈ నేపథ్యంలో సదరు సమృద్ధి మహామార్గం ఢిల్లీ-ముంబై ఎక్స్ ప్రెస్వే, జవహర్లాల్ నెహ్రూ పోర్ట్ ట్రస్ట్, అజంతా-ఎల్లోరా గుహలు, షిర్డీ, వెరుల్, లోనార్ తదితర పర్యాటక ప్రదేశాలతోనూ అనుసంధానం అవుతుంది. మొత్తంమీద మహారాష్ట్ర ఆర్థికాభివృద్ధిని ప్రోత్సహించడంలో సమృద్ధి మహామార్గ్ కీలకపాత్ర పోషిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 210.82 కోట్ల డోసులు  అందించారు
గత 24 గంటల్లో 23,50,665 డోసులు అందించారు
దేశవ్యాప్త క్రియాశీల కేసుల సంఖ్య 94,047
మొత్తం కేసుల్లో క్రియాశీల కేసులు 0.21%
ప్రస్తుత రికవరీ రేటు 98.60%
గత 24 గంటల్లో 13,084 మంది కోలుకున్నారు. దీంతో, కోలుకున్నవారి మొత్తం సంఖ్య 4,37,57,385 కు పెరిగింది.
గత 24 గంటల్లో 10,725 కొత్త కేసులు నమోదయ్యాయి.
రోజువారీ పాజిటివిటీ రేటు 2.73%
వారపు పాజిటివిటీ రేటు 3.20%
గత 24 గంటల్లో చేసిన 3,92,837 కొవిడ్ పరీక్షలతో కలిపి ఇప్పటివరకు 88.39 కోట్ల పరీక్షలు చేశారు.
రక్షణ మంత్రిత్వ శాఖ
కొవిడ్-19 సవాలును ఎదుర్కోడానికి కంటోన్మెంట్ బోర్డులు సన్నద్ధం
కరోనా మహమ్మారిని సమర్థవంతంగా ఎదుర్కోడానికి దేశ వ్యాప్తంగా ఉన్న కంటోన్మెంట్ బోర్డులు సన్నద్ధం అయ్యాయి. 19 రాష్ట్రాలు/కేంద్రపాలిత ప్రాంతాలలో 62 కంటోన్మెంట్ బోర్డులు ఉన్నాయి. వాటి పరిధిలో ఉన్న జనాభా 21 లక్షలు . ఎటువంటి పరిస్థితులు తలెత్తిన వెంటనే స్పందించేలా వాటి పరిథిలో ఉన్న ఆస్పత్రులు, పడకలను గుర్తించి సిద్ధంగా ఉంచాల్సిందిగా ఆదేశాలు జరీ అయ్యాయి. స్థానికంగా ఉన్న అధికారులతో కంటోన్మెంట్ బోర్డుల అధ్యక్షులు, సీఈఓ లు ఎప్పటికప్పుడు సంప్రదిస్తూ అవసరమైన సహాయాన్ని అందించడానికి చర్యలు తీసుకున్నారు. ఆరోగ్య, కుటుంబ సంక్షేమ శాఖ జరీ చేసిన సూచనలు, ఆదేశాలను కచ్చితంగా పాటిస్తున్నారు.
కంటోన్మెంట్ బోర్డు పరిథిలో ఉన్న కార్యాలయాలు, భవనాలు, ప్రాంగణాలు, పార్కులు, మార్కెట్లు ఎప్పటికప్పుడు శానిటైజ్ చేస్తున్నారు. బహిరంగ ప్రకటనలు, లౌడ్ స్పీకర్ల ద్వారా ప్రకటనలు, సమాచార పత్రికల ప్రచారం అన్ని ప్రాంతాల్లో ప్రముఖంగా నిర్వహిస్తు స్థానికులలో చైతన్యం కలిగిస్తున్నారు. అత్యవసర సర్వీసులు అందించే సిబ్బంది, అధికారులకు రెసిడెంట్ మెడికల్ ఆఫీసర్లు తగు శిక్షణ చేపట్టి కోవిడ్ విస్తరించకుండా తీసుకోవాల్సిన ముందు జాగ్రత్తలు వివరిస్తున్నారు. డిఫెన్సె ఎస్టేట్స్ డైరెక్టర్ జనరల్  ఇచ్చిన ఆదేశాలకు అనుగుణంగా కార్యాచరణ అమలు చేస్తున్నారు. అన్ని కేంద్ర ప్రభుత్వ ఆస్పత్రులు పూర్తి సమయం పని చేస్తూ అవసరమైన వైద్య సహాయం అందించడానికి అందుబాటులో ఉన్నాయి. సిబ్బంది అందరికి ఫేస్ మాస్కులు, శానిటైజర్లు, చేతి గ్లౌజులను కంటోన్మెంట్ బోర్డులు అందుబాటులో ఉంచాయి. కంటోన్మెంట్ బోర్డుల పరిథిలో ఉన్న హోటళ్లు, రెస్టారెంట్లకు గట్టి ఆదేశాలు జారీ అయ్యాయి. నిత్యావసర వస్తువులు, ఆహార పదార్థాలు ఎటువంటి ఇబ్బందులు లేకుండా స్థానికులకు అందేలా సిబ్బందితో ఏర్పాటు చేసిన టాస్క్ ఫోర్స్ పర్యవేక్షిస్తుంది. ధరలు అదుపు తప్పకుండా చూస్తున్నారు. కంటోన్మెంట్ ప్రాంతాల పరిథిలో ఉన్న మున్సిపల్ పరిపాలన కంటోన్మెంట్ బోర్డుల కింద పనిచేస్తాయి. సైన్యానికి సంబంధించిన ప్రాంగణాలు, సైనిక సిబ్బందితో పాటు సాధారణ పౌరులు కూడా కలిసి నివసించే ప్రాంతాలు ఇవి.
ఆర్థిక మంత్రిత్వ శాఖ
సిబిడిటి 2020 జూలై 20 నుండి 2018-19 ఆర్థిక సంవత్సరానికి ఆదాయపు పన్ను స్వచ్ఛందంగా వర్తింపజేయడంపై ఈ-ప్రచారాన్ని ప్రారంభించనుంది
2020 జూలై 20, సోమవారం నుండి పన్ను చెల్లింపుదారుల సౌలభ్యం కోసం ఆదాయపు పన్ను స్వచ్ఛందంగా పాటించడంపై ఈ-ప్రచారాన్ని ప్రారంభించడానికి ఆదాయపు పన్ను శాఖ సిద్ధం అయింది. 2018-19 ఆర్థిక సంవత్సరానికి రిటర్న్స్ దాఖలు చేయని వారు , రాబడిలో వ్యత్యాసాలు / లోపం కలిగి ఉన్న మదింపుదారులు / పన్ను చెల్లింపుదారుల లక్ష్యంగా 2020 జూలై 31 తో ముగిసే 11 రోజుల ప్రచారం చేపట్టాలని సంకల్పించింది.
ఆదాయపు పన్ను శాఖలో అందుబాటులో ఉన్న పన్ను / ఆర్థిక లావాదేవీల సమాచారాన్ని ఆన్లైన్లో ధృవీకరించుకునే పన్ను చెల్లింపుదారులకు తగు అవకాశం కలిపించాలని, ముఖ్యంగా 2018-19 ఆర్థిక సంవత్సరానికి అస్సెస్సీలకు, స్వచ్ఛంద సమ్మతిని ప్రోత్సహించడానికి జరుగుతున్నది ఈ ప్రయత్నం. తద్వారా వారు నోటీసు అందుకోవడం, వారి వివరాలు సునిశిత పరిశీలనకు వెళ్లడాన్ని నివారించాలన్నదే ఉద్దేశం.
పన్ను చెల్లింపుదారుల ప్రయోజనం కోసం ఈ ఈ-ప్రచారం నడుస్తోంది. ఈ-ప్రచారం కింద, ఆదాయపు పన్ను శాఖ గుర్తించిన పన్ను చెల్లింపుదారులకు వారి ఆర్థిక లావాదేవీలకు సంబంధించిన సమాచారాన్ని ధృవీకరించడానికి ఐటి శాఖ వివిధ వనరులు...స్టేట్మెంట్ ఆఫ్ ఫైనాన్షియల్ లావాదేవీల , టాక్స్ డిడక్షన్ ఎట్ సోర్స్ , పన్ను వసూలు వద్ద మూలం , విదేశీ చెల్లింపులు  మొదలైనవాటిని వినియోగిస్తుంది. జిఎస్టి, ఎగుమతులు, దిగుమతులు, సెక్యూరిటీలు, ఉత్పన్నాలు, వస్తువులు, మ్యూచువల్ ఫండ్స్ మొదలైన వాటిలో లావాదేవీలకు సంబంధించిన సమాచారాన్ని కూడా సేకరించారు.
అస్సెస్మెంట్ ఇయర్ 2019-20  కోసం రిటర్నులు దాఖలు చేయని అధిక విలువ కలిగిన లావాదేవీలతో కొంతమంది పన్ను చెల్లింపుదారులను డేటా విశ్లేషణ గుర్తించింది. దాఖలు చేయని వారితో పాటు, రిటర్న్ దాఖలు చేసిన వారి మరొక విభాగం కూడా గుర్తించారు, వీరు చేసిన దాఖలులో అధిక విలువ లావాదేవీలు వారి ఆదాయపు పన్ను రిటర్న్కు అనుగుణంగా కనిపించలేదు.
కాబట్టి ఈ-ప్రచారం వల్ల పన్ను చెల్లింపుదారులు వారి అత్యధిక విలువ గల లావాదేవీల వివరాలను కూడా సంబంధిత పోర్టల్ లో పొందవచ్చు. అలాగే ఆన్ లైన్ లోనే వారి స్పందన ను తగు ఆప్షన్ ని ఎంపిక చేశాయికుని తెలియ జేయవచ్చు. ప్రతిస్పందన ను ఆన్ లైన్ లో దాఖలు చేస్తున్నారు కాబట్టి ఆదాయపు పన్ను శాఖ కార్యాలయానికి వెళ్లనవసరం లేదు.
అస్సెస్మెంట్ సంవత్సరం 2019-20  ఆదాయపు పన్ను రిటర్న్ లను దాఖలు చేయడం కానీ, రివైజ్ చేయడానికి కానీ చివరి తేదీ 2020 జులై 31వ తేదీ. పన్ను చెల్లింపు దారులు తమ సౌలభ్యం, ప్రయోజనం కోసం ఈ-ప్రచారంలో పాల్గొనాల్సిందిగా ఆదాయపు పన్ను విజ్ఞప్తి చేసింది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
01 జూన్ నుంచి సవిరించిన సెమికాన్ ఇండియా ప్రోగ్రాం ప్రకారం సెమికండక్టర్ & డిస్ప్లే ఫ్యాబ్లను ఏర్పాటు చేసేందుకు దరఖాస్తులను ఆహ్వానిస్తున్న ప్రభుత్వం
ఇండియా సెమికండక్టర్ మిషన్  పోర్టల్ ద్వారా ఆన్లైన్లో దరఖాస్తులను సమర్పించాలి
భారత్లో మాడిఫైడ్ సెమికాన్ ఇండియా ప్రోగ్రాం కింద సెమికండక్టర్ ఫ్యాబ్లను , డిస్ప్లే ఫ్యాబ్లను ఏర్పాటు చేసేందుకు నూతన దరఖాస్తులను 01 జూన్ 2023 నుంచి ఆహ్వానించాలని ప్రభుత్వం నిర్ణయించింది. భారతదేశంఓ సెమికండక్టర్ల అభివృద్ధి, డిస్ప్లే తయారీ పర్యావరణ వాతవరణాన్ని అభివృద్ది చేసేందుకు ఉద్దేశించిన మాడిఫైడ్ సెమికాన్ ఇండియా ప్రోగ్రాంను అమలు చేసే బాధ్యతను అప్పగించిన భారత్ సెమికండక్టర్ మిషన్ ఈ దరఖాస్తులను స్వీకరిస్తుంది.
మాడిఫైడ్ ప్రోగ్రామం కింద, ఏదైనా నోడ్  లకు సంబంధించిన సెమికండక్టర్ ఫ్యాబ్లను భారత్ లో ఏర్పాటు చేసేందుకు కంపెనీలు/ కన్సోర్షియా/ జాయింట్ వెంచర్ల ప్రాజెక్టు విలువలో 50 శాతం ఆర్థిక ప్రోత్సాహకాలను అందుబాటులో ఉంది. అలాగే, నిర్దేశిత సాంకేతికతలకు సంబంధించి డిస్ప్లే ఫ్యాబ్లను భారత్లో ఏర్పాటు చేసేందుకు కూడాప్రాజెక్టు విలువలో 50 శాతం ఆర్థిక ప్రోత్సాహకం అందుబాటులో ఉంది.
సమ్మిళిత సెమికండక్టర్లు / సిలికాన్ ఫోటోనిక్స్/ సెన్సార్స్ ఫ్యాబ్/ డిస్క్రీట్ సెమీకండక్టర్స్ ఫ్యాబ్, సెమీకండక్టర్ ఎటిఎంపి/ ఒఎస్ఎటి సౌకర్యాలను భారత్లో ఏర్పాటు చేసేందుకు సవరించిన పథకానికి సంబంధించి దరఖాస్తుల గవాక్షం డిసెంబర్ 2024వరకు తెరిచే ఉంటుంది. రూపకల్పన అనుసంధానిత ప్రోత్సాహక పథకానికి దరఖాస్తు గవాక్షం కూడా డిసెంబర్ 2024వరకు తెరిచే ఉంటుంది. డిఎల్ఐ పథకం కింద నేటి వరకూ 26 దరఖాస్తులను అందుకోగా, అందులో ఐదు దరఖాస్తులకు ఆమోదాన్ని తెలిపారు.
భారత దేశంలో సెమికండక్టర్లను, డిస్ప్లే తయారీ వాతావరణ వ్యవస్థను అభివృద్ధి చేసేందుకుక ప్రభుత్వం సెమికాన్ ఇండియా ప్రోగ్రాంను డిసెంబర్ 2021లో రూ. 76,000 కోట్ల వ్యయంతో ప్రారంభించింది. ఈ పథకం కింద సెమికండక్టర్ ఫ్యాబ్లను , డిస్ప్లే ఫ్యాబ్  ఏర్పాటు చేసేందుకు దరఖాస్తు చేసుకున్న అందరు దరఖాస్తు దారులును సెమికండర్ ఫ్యాబ్ల ఏర్పాటు కోసం సవరించిన పథకం కింద తమ తరఖాస్తులను సమర్పించేందుకు అనుమతించారు. దీనితో పాటు, తమ ప్రతిపాదనలలో తగిన మార్పు చేర్పులను పొందుపరిచి డిస్ప్లే ఫ్యాబ్ల ఏర్పాటు కోసం సవరించిన పధకం కింద చేసుకోవచ్చు.
ఆరోగ్య, కుటుంబ సంక్షేమ మంత్రిత్వ శాఖ
మధ్యప్రదేశ్ ఆరోగ్య స్థితిగతులపై సిఎంతో కేంద్ర మంత్రి డాక్టర్ హర్షవర్ధన్ సమాలోచనలు
మధ్యప్రదేశ్ లో ఆరోగ్య, వైద్య సేవల మెరుగుదలకు కేంద్ర ఆరోగ్య కుటుంబ సంక్షేమ శాఖామంత్రి డాక్టర్ హర్ష వర్ధన్ నుంచి సలహాల కోసం ఆ రాష్ట్ర ముఖ్యమంత్రి ఈ రోజు డిజిటల్ సమావేశం జరిపారు. 2023 నాటికి మధ్యప్రదేశ్ ను ఆరోగ్య రంగంలో మెరుగుదల ద్వారా ఆత్మ నిర్భర్ గా మార్చటానికి చేపట్టాలనుకుంటున్న చర్యలమీద ఆ రాష్ట్ర ఉన్నతాధికారులు ఈ సందర్భంగా వివరణ ఇచ్చారు. డాక్టర్ హర్ష వర్ధన్ తన అమూల్యమైన సలహాలు అందించగా వాటిని పూర్తిగా అమలు చేస్తామని శ్రీ చౌహాన్ హామీ ఇచ్చారు.
సంక్షోభ సమయం మధ్యలో ముఖ్యమంత్రిగా ప్రమాణ స్వీకారం చేసినప్పటికీ సమర్థంగా కరోనా మహమ్మారిని ఎదుర్కోగలిగినందుకు. తాను స్వయంగా కూడా కోలుకున్నందుకు శ్రీ చౌహాన్ ను డాక్టర్ హర్షవర్ధన్ ప్రత్యేకంగా అభినందించారు.
పౌరులందరికీ ఆరోగ్య రక్షణ కల్పించేందుకు దీక్ష చేపట్టిన అతి కొద్ది రాష్ట్రాలలో ఒకటైనందుకు కూడా మధ్య ప్రదేశ్ ను మంత్రి అభినందించారు. జనాభాలో 78% మందిని ఆయుష్మాన్ భారత్ పిఎం-జె ఎ వై పథకం కిందికి తీసుకువచ్చారని చెబుతూ, కేవలం 28.26% ఆరోగ్య కేంద్రాలు మాత్రమే పనిచేస్తున్నప్పటికీ ఎనిమిదికోట్ల జనాభా ఉన్న మధ్యప్రదేశ్ లో కోవిడ్ సంక్షోభ సమయంలో కోటిమంది వాటిని సందర్శించారన్నారు. వీలైనంత త్వరగా మరిన్ని ఆరోగ్య కేంద్రాలను అందుబాటులోకి తీసుకురావాలని రాష్ట్ర అధికారులను ఆయన కోరారు. ఈ కేంద్రాలతోబాటు ఆయుష్మాన్ భారత్ లోని పిఎం-జె ఎ వై ద్వారా ప్రజలు తమ జేబుల్లోనుంచి ఖర్చు పెట్టాల్సిన పరిస్థితి నుంచి బైటపడతారని, నాణ్యమైన వైద్యం అందుబాటులో ఉంటుందని డాక్టర్ హర్ష వర్ధన్ అభిప్రాయపడ్దారు.
నవజాత శిశువుల ఆరోగ్యం, ఫస్ట్ రిఫరల్ యూనిట్, రోగి కల్యాణ్ సమితి లాంటి సరికొత్త వ్యూహాలతో మధ్య ప్రదేశ్ అందరికంటే ముందుండటాన్ని ప్రస్తావిస్తూ, టెలిమెడిసిన్ వేదిక ఈ-సంజీవని ని కూడా సద్వినియోగం చేసుకోవాలని సూచించారు.
మధ్యప్రదేశ్ లో ఆరోగ్య పరిస్థితి గురించి మాట్లాడుతూ, గర్భిణులు, శిశువుల ఆరోగ్యం ఇంకా కలవరపరచే స్థాయిలోనే ఉందన్నారు. కాన్పు సమయంలో మరణాలు ప్రతి లక్ష కాన్పుల్లో 173 ఉండటాన్ని ప్రస్తావించారు. ఈ సంఖ్య జాతీయ సగటు కంటే ఎక్కువగా ఉండటాన్ని ఆయన గుర్తు చేశారు. ఆరోగ్య విభాగంలో మానవ వనరుల కొరతను ప్రత్యేకంగా ప్రస్తావించారు. అందుకే ఈ ఖాళీలను వెంటనే భర్తీ చేయాలని మధ్యప్రదేశ్ ముఖ్యమంత్రికి డాక్టర్ హర్ష వర్ధన్ సూచించారు. రాష్ట్ర స్థూల ఆదాయంలో కనీసం 8% ఆరోగ్యరంగానికి వెచ్చించాలని కూడా కోరారు. రాష్ట్ర అధికారులు తమ లక్ష్యాలను, కార్యాచరణ ప్రణాళికలను మంత్రికి సమర్పించగా వాటిని ఆచరణలోకి తెస్తే ప్రధాని స్వప్నమైన ఆత్మనిర్భర్ భారత్ నెరవేరుతుందని డాక్టర్ హర్షవర్ధన్ హర్షం వ్యక్తం చేశారు